המחאות בקירגיזסטן (2020)

מפגינים ב[[בישקק משתלטים על הבית הלבן שבו שוכן הפרלמנט]]
המחאות בקירגיזסטן בשנת 2020 (המכונות על ידי התקשורת המקומית בשם "המהפכה השלישית") החלו ב-5 באוקטובר 2020 כתגובה לבחירות לפרלמנט 2020, שנתפסו בעיני המפגינים כלא הוגנות.<ref></ref><ref name="BBC_5Oct_Kyrgyz"></ref> תוצאות הבחירות בוטלו ב-6 באוקטובר 2020, אך הדבר לא הרגיע את המהומות ונשיא קירגיזסטן סואורונבאי ג'נבקוב נאלץ להכריז על מצב חירום.<ref name="Annulment"></ref>

== רקע ==
קירגיזסטן התמודדה עם שתי מהפכות בראשית המאה ה-21, כולל מהפכת הצבעונים בשנת 2005 והמהפכה העממית בשנת 2010.<ref></ref>

באוגוסט 2020, נשיא קירגיזסטן, סואורונבאי ג'נבקוב, ציין שהבחירות לפרלמנט לא יידחו למרות מגפת הקורונה.<ref></ref> במהלך הבחירות הואשמו כמה מפלגות ברכישת קולות.<ref></ref> כמה עיתונאים דיווחו גם שהם הוטרדו או הותקפו על ידי הרשויות והוועדה הממלכתית לביטחון לאומי.<ref></ref> מבין המפלגות שהגיעו לפרלמנט, רק "קירגיזסטן המאוחדת" מתנגדת בעקביות לממשלה המכהנת בראשות ג'נבקוב.<ref></ref>

אנליסטים פוליטיים קשרו את מחאת 2020 לפער הסוציו-אקונומי בין הדרום החקלאי של קירגיזסטן לצפון המפותח יותר. מבין תוצאות הבחירות הראשוניות, 100 מתוך 120 המנדטים מילאו דרומיים שתמכו בג'נבקוב. בתקופת נשיאותו של ג'נבקוב הצטרפה קירגיזסטן לאיחוד הכלכלי האירו-אסייתי בראשות רוסיה וסגרה את בסיס המעברים האמריקאני מאנאס, ששימש כתמיכה בכוחות הלוחמים במלחמה באפגניסטן.<ref></ref>

== ציר זמן ==
=== אוקטובר ===
* 5 באוקטובר: ההפגנות החלו ב-5 באוקטובר 2020, עם קהל של 1,000 איש,<ref name="rferl_5Oct_Kyrgyz"></ref> שגדל עד לפחות 5,000 איש בערב בבישקק (בירת קירגיזסטן) במחאה נגד תוצאות וטענות על קניית קולות בבחירות לפרלמנט 2020. לאחר רדת הלילה, בעקבות פעולת המשטרה לפינוי כיכר אלא-טואו ממפגינים באמצעות גז מדמיע ותותחי מים, דווח שהמפגינים תקפו לכאורה שוטרים באבנים ופצעו שניים מהם.<ref></ref><ref></ref> הנשיא לשעבר אלמזבק אטמבאייב שוחרר מהכלא.<ref></ref>
* 6 באוקטובר - בשעות הבוקר המוקדמות של 6 באוקטובר 2020, השיבו המפגינים את השליטה בכיכר אלא-טואו שבמרכז בישקק.<ref></ref> הם הצליחו לתפוס גם את בנייני הבית הלבן (המשמש את הפרלמנט והממשלה) והמועצה העליונה בסמוך והשליכו נייר מחלונות והציתו אותם,<ref name="auto1"></ref> הם נכנסו גם למשרדי לשכת הנשיא. מפגין אחד מת ו-590 אחרים נפצעו.<ref></ref> בערב, בעקבות ההפגנות, ביטלו הרשויות את תוצאות הבחירות לפרלמנט. חברת ועדת הבחירות המרכזית גולנארה יורבאבה חשפה גם שהוועדה שוקלת פירוק עצמי.<ref></ref> בינתיים, ארגוני האופוזיציה טענו שהם נמצאים בשלטון לאחר שתפסו בנייני ממשלה בבירה, כאשר על פי הדיווחים כמה מושלי מחוז התפטרו. הנשיא סואורונבאי ג'נבקוב אמר כי הוא מתמודד עם הפיכה ואז אמר ל-BBC כי הוא "מוכן להעביר את האחריות למנהיגים חזקים".<ref></ref> ככל הנראה בשל לחץ המחאה, התפטר ראש הממשלה קובאטבק בורונוב, וציין את סגן יו"ר הפרלמנט מיקיטיבק עבדילדייב כמחליפו.<ref></ref>
* 7 באוקטובר - לפי נתוני משרד הבריאות הקירגיזי, לא פחות מ-768 אנשים שנפצעו במהלך ההפגנות טופלו בבתי החולים ובמרפאות המדינה החל מיום רביעי לפנות בוקר.<ref></ref> לפי רויטרס, לפחות שלוש קבוצות נפרדות ניסו לתבוע לידיהן את מנהיגות המדינה.<ref></ref> בינתיים, חברי פרלמנט קירגיזים פתחו בהליכי הדחה נגד ג'נבקוב, כך על פי חבר פרלמנט ממפלגת האופוזיציה אתא-מקן, קאניבק אימאנאלייב.<ref></ref>
* 9 באוקטובר - ג'נבקוב הכריז על מצב חירום והורה לכוחות הצבא להתפרס בבישקק. ההצהרה מטילה עוצר של 12 שעות עד 21 באוקטובר.<ref></ref> ירי נשמע במהלך עימותים אלימים בבישקק שפרצו לאחר הכרזתו של ג'נבקוב.<ref></ref> ג'ינבקוב קיבל רשמית את התפטרותו של ראש הממשלה בורונוב.<ref></ref>
* 10 באוקטובר - הכוחות המיוחדים בקירגיזסטן עצרו את הנשיא לשעבר אלמזבק אטמבייב בפשיטה על מתחם המגורים שלו <ref></ref> חבר הפרלמנט לשעבר סאדיר ג'פארוב, ששוחרר מהכלא ב-5 באוקטובר על ידי מפגינים, נבחר לראשות הממשלה הזמנית על ידי הפרלמנט.<ref></ref>
* 11 באוקטובר - הצבא הודיע על התייצבות המצב בבישקק. יום ראשון היה היום הראשון מאז 5 באוקטובר בו לא התקיימו הפגנות. עם זאת, סוף שלב המחאות לא סיים את המשבר הפוליטי. סגנית יו"ר הפרלמנט עאידה קסימליבה הודיעה על חוסר הלגיטימיות של מינויו של ראש ממשלה חדש למדינה, סאדיא ג'אפרוב, בשל היעדר המניין הנדרש בחוקה למספר הצירים המשתתפים בהצבעה. היא אמרה כי אלמזבק באטירבקוב ממשיך להיות ראש הממשלה בפועל בקירגיזסטן. כמה חברי פרלמנט, הן מסיעות האופוזיציה והן מסיעות פרו-ממשלתיות, הודיעו גם על אישורו הבלתי חוקי של ראש הממשלה לתפקיד זה. במקביל, נשיא קירגיזסטן טרם חתם על צו על מינויו של ג'פארוב לראשות הממשלה. למרות זאת, מינה סאדיר את אולאן ניאזבקוב לשר הפנים.
* 12 באוקטובר - מצב חירום הוחזר בבישקק, מפגינים העבירו את בניין הפרלמנט לשלטון.
* 13 באוקטובר - נשיא קירגיזסטן ג'נבקוב הכריז שהחלטת הפרלמנט למנות קבינט חדש בראשותו של סאדיר ג'פארוב ב-10 באוקטובר בוצעה שלא כחוק.
* 14 באוקטובר - נשיא קירגיזסטן סואורונבאי ג'נבקוב חתם על צו למינוי ממשלה חדשה בראשות ראש הממשלה סאדיר ג'אפרוב.<ref>[https://tass.ru/mezhdunarodnaya-panorama/9714127 Президент Киргизии подписал указ о назначении нового кабмина во главе с Жапаровым]</ref> בכיכר העתיקה שליד בית הממשלה התכנסו שוב מפגינים ודרשו את התפטרותו של נשיא המדינה. ראש הממשלה סאדיר ג'אפרוב יצא לתומכיו והודיע שימשיך במשא ומתן עם הנשיא על התפטרותו של האחרון כבר למחרת.<ref>[https://www.kp.kg/online/news/4047347/ Садыр Жапаров попросил своих сторонников разойтись]</ref> מאוחר יותר אמר ראש הממשלה, כי הוא מאמין שנשיא המדינה יתפטר עד סוף היום. דוברת הנשיא טולגונאי סטמליבה אמרה כי סואורונבאי ג'נבקוב אישר את התפטרותו לאחר הבחירות הפרלמנטריות החוזרות.<ref>[https://www.kommersant.ru/doc/4530940 Президент Киргизии намерен уйти в отставку после парламентских выборов]</ref>
* 15 באוקטובר - נשיא קירגיזסטן סואורונבאי ג'נבקוב הודיע על התפטרותו המיידית.<ref></ref> בהודעת ההתפטרות ציין את חוסר רצונו להירשם בהיסטוריה כנשיא שופך דם ודרש מראש הממשלה וכוחות הביטחון לעשות ככל הניתן כדי להרגיע את המצב ולמנוע שפיכת דמים. כבר באותו יום מונה סאדיר ג'פארוב לנשיא.<ref>[https://lenta.ru/news/2020/10/15/zhogorku/ Парламент Киргизии назвал дату рассмотрения отставки президента]</ref><ref>[https://www.interfax.ru/world/731684 Премьер Киргизии Жапаров заявил о получении им полномочий президента]</ref> הוכרז כי הבחירות לנשיאות ייערכו בתוך שלושה חודשים.<ref>[https://www.interfax.ru/world/731675 Президентские выборы в Киргизии проведут в течение трех месяцев]</ref><ref>[https://lenta.ru/news/2020/10/15/opyat/ Митингующие обрадовались уходу президента Киргизии и выдвинули новое требование]</ref>
* 16 באוקטובר - המועצה העליונה ערכה ישיבת חירום במסגרתה הוכרז על הסרת מצב החירום בבישקק והכיר בהתפטרותו של סואורונבאי מתפקיד הנשיא. לממלא מקום מונה ראש הממשלה סאדיר ג'פארוב.<ref>[https://kloop.kg/blog/2020/10/16/live-parlament-sobiraetsya-na-vneocherednoe-zasedanie-kotoromu-predshestvovala-otstavku-prezidenta/ Парламент принял отставку президента, и.о. стал Жапаров], 16 октября 2020</ref>

== תגובות ==
* ב-7 באוקטובר דוברת משרד החוץ הסיני הואה צ'וניינג אמרה כי "בתור שכנה ידידותית ושותפה אסטרטגית, סין מקווה בכנות שכל הצדדים בקירגיזסטן יוכלו לפתור את הנושא על פי החוק באמצעות דיאלוג והתייעצות ולדחוף ליציבות בקירגיזסטן בהקדם האפשרי."<ref></ref>
* ב-7 באוקטובר אמר נשיא רוסיה ולדימיר פוטין כי הוא מודאג מהתסיסה הפוליטית המתרחשת בקירגיזסטן השכנה ומקווה לחזור במהירות ליציבות. רוסיה גם הבטיחה שהיא בקשר עם כל הצדדים וקיוותה שהתהליך הדמוקרטי יוחזר לקדמותו.<ref></ref> ב-8 באוקטובר, דובר הקרמלין, דמיטרי פסקוב, אמר כי "המצב נראה כמו בלגן וכאוס." ורוסיה מחויבת באמצעות אמנה ביטחונית למנוע התמוטטות מוחלטת של המדינה.<ref></ref>

== ראו גם ==
* ההפיכה העממית בקירגיזסטן (2010)

==קישורים חיצוניים==

* 
* 
* 

== הערות שוליים ==

קטגוריה:קירגיזסטן: פוליטיקה
קטגוריה:קירגיזסטן: היסטוריה
קירגיזסטן
קטגוריה:השפעת מגפת הקורונה על הפוליטיקה